**Likumprojekta “Grozījumi likumā “Par darbinieku aizsardzību darba devēja maksātnespējas gadījumā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017. gada 18. jūlija sēdē apstiprinātā informatīvā ziņojuma “Par Maksātnespējas administrācijas attīstību” (protokols Nr. 36 31. §) protokollēmuma 1. punkts un 5.2. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *1. Darbinieku prasījumu apmierināšanas kārtība*  Likuma “Par darbinieku aizsardzību darba devēja maksātnespējas gadījumā” (turpmāk – Darbinieku aizsardzības likums) 5. panta ceturtajā daļā ir noteikts, ka šajā likumā noteiktos prasījumus un ar tiem saistītos valsts sociālās apdrošināšanas obligāto iemaksu un iedzīvotāju ienākuma nodokļa maksājumus aprēķina, ņemot vērā darba devēja maksātnespējas gadījuma iestāšanās dienā valstī noteikto minimālo mēneša darba algu. Katra prasījuma piesaiste minimālajai darba algai Darbinieku aizsardzības likumā tika ieviesta 2009. gadā, kad ekonomiskās krīzes ietekmē strauji kritās darbinieku prasījumu garantiju fonda (turpmāk – garantiju fonds) ieņēmumi (jo samazinājās darba ņēmēju skaits, par kuriem darba devējiem bija jāmaksā uzņēmējdarbības riska valsts nodeva) un ievērojami palielinājās garantiju fonda izdevumi (jo bankrotēja ievērojams daudzums uzņēmumu, kuri palika parādā saviem darbiniekiem). Lai normalizētu garantiju fonda darbības ilgtspēju, tika pieņemts lēmums pielīdzināt katru no garantiju fonda apmierināmo darbinieka prasījumu minimālajai mēnešalgai līdz brīdim, kad situācija gan ekonomikā, gan darba tirgū normalizēsies un garantiju fonda finanšu rādītāji būs stabili un prognozējami.  Šobrīd garantiju fondā ir izveidojies uzkrājums 9 170 662 *euro* apmērā, kas turpmāko piecu gadu griezumā pilnībā spēs nodrošināt no garantiju fonda apmierināmo darbinieku prasījumu segšanai nepieciešamos līdzekļus, palielinot katra prasījuma piesaisti no minimālās mēnešalgas uz pusotru minimālo mēnešalgu, tai pašā laikā saglabājot uzkrājumu vismaz piecu miljonu *euro* apmērā, kas būtu nepieciešamā summa iespējamās ekonomiskās krīzes pārvarēšanai. Līdz ar to šobrīd ir iespējams palielināt no garantiju fonda apmierināmo summu no minimālās mēnešalgas katram prasījumam līdz pusotras minimālās mēnešalgas katram prasījumam.  *2. Par juridiskas personas maksātnespējas procesa depozīta segšanu, ja darbinieks no tā ir atbrīvots*  Šobrīd Maksātnespējas likuma 62. panta 7.2 daļā ir noteikts, ja šā panta 7.1 daļā noteiktajā gadījumā no parādnieka līdzekļiem nav iespējams segt juridiskās personas maksātnespējas procesa izmaksas un kreditori nav nolēmuši izmantot citu finansēšanas avotu, juridiskās personas maksātnespējas procesa izmaksas tiek segtas valsts budžeta un uzņēmējdarbības riska valsts nodevas līdzekļu ietvaros, kuri Maksātnespējas administrācijai piešķirti juridiskās personas maksātnespējas procesa izmaksu segšanai attiecīgos gadījumos – tas nozīmē no Maksātnespējas administrācijas budžeta apakšprogrammas 06.05.00 “Maksātnespējas procesa izmaksas“ (turpmāk – MPI).  MPI ir apakšprogramma, kas tiek izmantota juridiskās personas maksātnespējas procesa izmaksu segšanai, juridiskās personas maksātnespējas procesos, kas tika ierosināti līdz 2010. gada 31. oktobrim. Jānorāda, ka attiecīgā budžeta apakšprogramma tiks izmantota līdz noteiktam termiņam, t.i., līdz brīdim, kamēr tiks pabeigti visi procesi, kas tika uzsākti līdz 2010. gada 31. oktobrim, jo no tās tiek segti maksātnespējas procesa izdevumi. Šādi procesi šobrīd ir nedaudz vairāk par simtu.  No minētās budžeta apakšprogrammas tiek segts arī Maksātnespējas likuma 62. pantā noteiktais depozīts gadījumā, ja darbinieks no tā ir atbrīvots saskaņā ar Maksātnespējas likuma nosacījumiem. Šādi gadījumi ir 5-6 gadā, kas sastāda apmēram 6 000-7 000 *euro* gadā. Ņemot vērā, ka MPI apakšprogramma ir terminēta, savukārt regulējums par darbinieku atbrīvošanu no Maksātnespējas likuma 62. pantā noteiktā depozīta iemaksas paliek spēkā, likumprojektā “Grozījumi Maksātnespējas likumā“ piedāvāts risinājums, ka minētais depozīts (kurš arī ir saistīts ar darbinieku prasījumu segšanu) tiek segts no garantiju fonda līdzekļiem. Šiem grozījumiem Darbinieku aizsardzības likumā jāstājas spēkā vienlaicīgi ar grozījumiem Maksātnespējas likumā.  *3. Spēkā stāšanās*  Likumprojektā ir paredzēts spēkā stāšanās termiņš – 2018. gada 1. janvāris. Līdz ar to likumprojektā ir iekļauta pārejas norma, kura nosaka, ka jaunais regulējums attiecas uz procesiem, kuri būs pasludināti no 2018. gada 1. janvāra. Tāpat likumprojektā ir iekļauta pārejas norma, kura nosaka, ka grozījums Darbinieku aizsardzības likuma 7. panta pirmajā daļā stājas spēkā vienlaikus ar grozījumiem Maksātnespējas likuma 62. panta 7.2 daļā. |
| 3. | Projekta izstrādē iesaistītās institūcijas | Tieslietu ministrija, Maksātnespējas administrācija. |
| 4. | Cita informācija | Nav. |
|  | | |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbinieki, kuru prasījumi tiek segti no garantiju fonda. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam ir pozitīva ietekme uz tautsaimniecību.  Palielinot prasījuma maksimālās summas piesaisti, darbinieki darba devēja maksātnespējas gadījuma saņems lielāku summu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **Rādītāji** | | | |  | **2017. gads** | | Turpmākie trīs gadi (*euro*) | | | |  | **2018.** | **2019.** | **2020.** | |  | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | | 1 | | | |  | 2 | 3 | 4 | 5 | 6 | | 1. Budžeta ieņēmumi: | | | |  | 2 725 397 | 0 | 0 | 0 | 0 | | apakšprogramma 06.04.00 „Darbinieku prasījumu garantiju fonds” ieņēmumi no maksas pakalpojumiem un citi pašu ieņēmumi | | | |  | 2 725 397 | 0 | 0 | 0 | 0 | | 1.2. valsts speciālais budžets | | | |  |  |  |  |  |  | | 1.3. pašvaldību budžets | | | |  |  |  |  |  |  | | 2. Budžeta izdevumi: | | | |  | 1 500 553 | 0 | 0 | 0 | 0 | | apakšprogramma 06.04.00 „Darbinieku prasījumu garantiju fonds” | | | |  | 1 500 553 | 0 | 0 | 0 | 0 | | 2.2. valsts speciālais budžets | | | |  |  |  |  |  |  | | 2.3. pašvaldību budžets | | | |  |  |  |  |  |  | | 3. Finansiālā ietekme: | | | |  | 1 224 844 | 0 | 0 | 0 | 0 | | 3.1. valsts pamatbudžets | | | |  | -1 224 844 | 0 | 0 | 0 | 0 | | 3.2. speciālais budžets | | | |  |  |  |  |  |  | | 3.3. pašvaldību budžets | | | |  |  |  |  |  |  | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | |  |  |  |  |  |  | |  |  |  |  |  | |  |  |  |  |  | | 5. Precizēta finansiālā ietekme: | | | |  |  |  |  |  |  | | 5.1. valsts pamatbudžets | | | |  |  |  |  |  | | 5.2. speciālais budžets | | | |  |  |  |  |  | | 5.3. pašvaldību budžets | | | |  |  |  |  |  | |  | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | | | | | |  |  | | | | | | | | | | 7.Cita informācija | |  | Ministru kabinets 2017. gada 18. jūlijā apstiprināja Informatīvo ziņojumu “Par Maksātnespējas administrācijas attīstību” (sēdes protokola Nr. 36 31. §), kurā cita starpā tika noteikts uzņēmējdarbības riska valsts nodevas ieņēmumu sadalījums starp garantiju fondu un valsts budžetu (Maksātnespējas administrācijas kapacitātes stiprināšanai), kā arī izdevumu apmērs budžeta apakšprogrammai 06.04.00 “Darbinieku prasījumu garantiju fonds”  (turpmāk – apakšprogramma) 2018. gadā – 1 701 724 *euro*, 2019. gadā –-  1 947 000 *euro*, 2020. gadā – 1 947 000 *euro*. Palielinot prasījuma piesaisti minimālajai mēnešalgai uz pusotru minimālo mēnešalgu, aprēķinātie indikatīvie izdevumi apakšprogrammai 2018. gadā – 1 774 578 *euro*, 2019. gadā – 2 612 560 *euro*, 2020. gadā – 2 853 720 *euro*. Minētie aprēķini ir veikti prognozējot nepieciešamos izdevumus, ņemot par pamatu iepriekšējo gadu faktiskās izpildes analīzi un ir indikatīvi, jo pilnīgi precīza prognoze nav iespējama, tā kā Maksātnespējas administrācija nevar prognozēt, cik darba devēji kļūs maksātnespējīgi un cik no tiem paliks parādā darbiniekiem. Indikatīvi aprēķināts papildus nepieciešamais finansējums 2018. gadā – 72 854 *euro*, 2019. gadā – 665 560 *euro*, 2020. gadā – 906 720 *euro*. Gadījumā, ja būs nepieciešams papildus nepieciešamais finansējums no garantiju fonda apmierināmo darbinieku prasījumu segšanai, Tieslietu ministrija normatīvajos aktos noteiktajā kārtībā sagatavos un iesniegs Finanšu ministrijā priekšlikumu par apropriācijas palielinājumu Tieslietu ministrijas budžeta apakšprogrammā 06.04.00 “Darbinieku prasījumu garantiju fonds”, kā finansējuma avotu izmantojot uzkrātos līdzekļus. Garantiju fonda atlikums (uzkrājums) uz 2017. gadu ir 9 170 662 *euro*. | | | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2011. gada 27. decembra noteikumos Nr.995 “Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība”, nosakot izmaiņas aprēķina formulās.  Vienlaikus ar šo likumprojektu nepieciešams pieņemt likumprojektu “Grozījumi Maksātnespējas likumā“ saistībā ar depozīta izmaksas apakšprogrammas maiņu. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Konsultācijas ar nevalstiskajām organizācijām. |
| 2. | Sabiedrības līdzdalība projekta izstrādē | 2017. gada 27. jūnijā notika tikšanās ar nevalstisko organizāciju – Latvijas Komercbanku asociācija, Latvijas Darba devēju konfederācija, Ārvalstu investoru padome Latvijā, Latvijas Tirdzniecības un rūpniecības kamera – pārstāvjiem. |
| 3. | Sabiedrības līdzdalības rezultāti | 2017. gada 27. jūnijā tikšanās ar nevalstisko organizāciju – Latvijas Komercbanku asociācija, Latvijas Darba devēju konfederācija, Ārvalstu investoru padome Latvijā, Latvijas Tirdzniecības un rūpniecības kamera – pārstāvjiem laikā tika panākta konceptuāla vienošanās par prasījuma maksimālās summas piesaisti pusotrai minimālajai algai katram Darbinieku aizsardzības likumā noteiktajam prasījuma veidam, kuru sedz no garantiju fonda līdzekļiem. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Maksātnespējas administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiek veidotas, esošās institūcijas netiek likvidētas vai reorganizētas. |
| 3. | Cita informācija | Nav |

Iesniedzējs:

tieslietu ministrs Dzintars Rasnačs

Banga 67099123

baiba.banga@mna.gov.lv